《送朱生之秣陵》
明代·陆圻

华馆张灯酒共斟，清霜朔雪昼阴阴。上方请剑高名著，广柳容人侠气深。

醉后难忘公瑾曲，愁来独抱蔡邕琴。秦淮渡口花争发，莫负当年《桃叶》吟。

作者简介：（1614—?）明末清初浙江钱塘人，字丽京，一字景宣，学者称讲山先生。明贡生。入清弃举业，以医为业。康熙初，因南浔庄氏《明史》狱牵连被捕，寻得释。赴广东为僧，法名今龙，一说入山为道士。有《威凤堂文集》、《从同集》。